钦定古今图书集成/明伦汇编/氏族典/第521卷 > 薛愿
## 钦定古今图书集成/明伦汇编/氏族典/第521卷 > 薛愿

按《唐书庞坚传》：“安禄山反，南阳节度使鲁炅表坚为
长史兼防御副使，以薛愿为颍川太守，共守颍川。贼
将阿史那承庆悉锐攻之，城中士单寡，粮少，而愿、坚
昼夜战，诸郡兵无援者。自正月尽十一月，贼逾城入，
二人不肯降。贼缚致东京，缚于树。比且死，见者哭之。
愿，汾阴人，父”太常卿兄崇一，娶惠宣太子女，其女
弟为太子瑛妃，瑛废，贬愿岭外，久乃得还。